в размер на 20 % за волфрамов концентрат (14).
 3.2.3. Китайски износ и привлекателност на пазара на Съюза
 (81)
 Обемът на китайския износ и привлекателността на пазара на Съюза бяха установени въз основа на наличните факти в съответствие с член 18 от основния регламент, въз основа на данни от следните източници: i) китайската база със статистически данни относно износа, ii) информацията от Евростат, допълнена с данните, предоставени от ползвателите вносители на волфрамов карбид от Китай, както е посочено в съображение 106, iii) информацията, събрана при изготвянето на извадката от производители износители, iv) информацията за китайските цени на спот пазара, събрана по време на разследването, както и v) китайска ценова оферта за Япония, получена в хода на разследването.
 (82)
 Основните известни китайски производители износители са изнесли около 20 % от производството си на продукта, предмет на прегледа, като съотношението на износа за Съюза и за други трети държави (Япония, Република Корея, САЩ и др.) е около 1:3.
 (83)
 Освен това китайският износ на продукта, предмет на прегледа, за други трети държави се е увеличил с 10 % през разглеждания период.
 (84)
 Въпреки действащите антидъмпингови мерки Китай продължава да бъде държавата с най-голям износ на волфрамов карбид за Съюза. Вносът на разглеждания продукт от Китай през РПП е бил над пет пъти по-голям от вноса през 2012 г. (или 406 %), което представлява увеличение на пазарния му дял на пазара на Съюза с 6,9 процентни пункта (както е посочено в съображение 109 — от 2,0 % през 2012 г. на 8,9 % през РПП). Това показва трайния интерес от страна на Китай към пазара на Съюза. След Япония, Съюзът е вторият по големина експортен пазар за волфрамов карбид от Китай.
 (85)
 С цел да се оцени привлекателността на пазара на Съюза от гледна точка на цените, китайските експортни цени за Съюза бяха сравнени с цените на китайския вътрешен пазар и с цените на китайския износ за други трети държави.
 (86)
 Средните китайски цени на вътрешния пазар през РПП са били с до 19 % по-ниски от цените на китайския износ за Съюза.
 (87)
 Цените на китайския износ за други трети пазари през РПП са били с до 25 % по-ниски от цените на износа от Китай за Съюза.
 (88)
 Фактът, че през РПП китайските експортни цени на продукта, предмет на прегледа, за пазара на Съюза са по-високи от цените на китайския вътрешен пазар и от експортните цени за други трети пазари, е ясен признак, че пазарът на Съюза е привлекателен за китайските производители износители.
 (89)
 В допълнение следва да се отбележи, че, както беше посочено по-горе в съображение 84, дори в отсъствието на антидъмпингови мита в други трети държави Съюзът е вторият по големина експортен пазар за волфрамов карбид от Китай, след Япония. Освен това след разгласяването няколко ползватели изразиха съгласие с твърдението, че китайският продукт винаги ще бъде търсен на пазара на Съюза.
 (90)
 Няколко заинтересовани страни заявиха, че пазарът на Съюза не е особено привлекателен за китайските производители. Според тях това се потвърждава от факта, че през последните десет години